Mimmy Gondwe

Mimmy Martha Gondwe (o o tshotsweng ka Tlhakole a le malatsi a supa ngwaga wa 1977) ke mopolotiki wa kwa Aforika Borwa o o berekang e le mothusa tona wa thuto e kgolwane fa e sale ka 2024. ke leloko la Democratic Alliance, Gondwe e ne e le mothusa tona wa tshwantsho wa ditirelo tsa setshaba le tsamaiso go tswa ka 2020 go tsena 2023, le tona wa dikgwebo tsa setshaba wa tshwantsho go tswa ka 2023 go tsena 2024. O sale a nna mopalamente ka Motsheganong 2019.

 Thuto 
Gondwe o na le Bachelor of Arts ya sepolotiki le philosophy go tswa kwa University of Cape Town, Bachelor of Laws le Doctorate of Laws go tswa kwa University of  Stellenbosch.Govender, Prega. "'Do I look like a politician?': The deputy minister who scrubs toilets to keep her humble". News24. Retrieved 05 December 2025"Dr Mimmy Martha Gondwe". People's Assembly. Retrieved 05 December 2025

Fa a ithutela go aloga ka PhD kwa University of Stellenbosch,Gondwe o ne a fiwa dithuso tsa madi tsa dithuto e le go lemoga katlego ya gagwe mo go tsa thuto. Di ne di akaretsa Fulbright Scholarship,Baden Wurttemberg Scholarship le NRF Thuthuka Research Grant.

Gondwe o feditse ditsebe tsa gagwe kwa Webber Wentzel kwa Kapa.

 Tiro 
Gondwe o berekile e le mogakolodi wa diteng tsa palamente le mosekaseki wa komiti e e tlhophilweng ya dikopo pele ga a nna le seabe sa sennela ruri mo polotiking.Tandwa, Lizeka (17 March 2019). "A phenomenal doctor, a YouTuber and two researchers walk into the DA - six DA candidates you may not know". News24. Retrieved 05 December 2025

 Tiro ya sepolotiki 
Ka Mopitlo 2019, Democratic Alliance e ne ya itsise lenaane la bo ntlhepheng ba yone mo ditlhophong tsa Motsheganong. Gondwe o ne a le mo maemong a lesome le bobedi mo lenaaneng la ntlha, e le maemo a a kwa godimo mo mothong o a ise keng a nne mopalamente.Lekabe, Thapelo (16 March 2019). "DA releases list of candidates to represent party for elections". Johannesburg. Eyewitness News. Retrieved 05 December 2025 O ne a tlhophiwa go ya palamenteng."SEE: These are the people who will represent you in Parliament, provincial legislatures". News24. 15 May 2019. Retrieved 05 December 2025"Who's nominated for the National Assembly & provincial legislatures?". EWN. 15 May 2019. Retrieved 05 December 2025

Ka Seetebosigo a le malatsi a matlhano ngwaga wa 2019,Gondwe o ne a thapiwa e le mothusa tona ya tshireletso ya lefatshe wa tshwantsho ka fa tlase ga tona wa tshwantsho Dianne Kohler-Barnard."Here's the DA's 'shadow cabinet'". News24. 5 June 2019. Retrieved 5 December 2025. Gondwe o berekile mo komiting e e kopaneng ya go sekaseka molaomotheo, komiti ya botlhale,"Announcements, Tablings & Committee Reports" (PDF). www.aprav.co.za. Retrieved 05 December 2025."Parliament finally has a intelligence watchdog". News24. 14 November 2019. Retrieved 05 December 2025"PARLIAMENT OF THE REPUBLIC OF SOUTH AFRICA" (PDF). Parliament of South Africa. Retrieved 05 December 2025 le komiti ya nakwana e e tlhophetsweng go simolola le go itsise phetolo molao ya kgaolo ya masome mabedi le botlhano ya molaomotheo.

Gondwe o ne a tlhatlosiwa maemo go nna mothusa tona wa ditirelo tsa setshaba wa tshwantsho ka Morule a le malatsi a matlhano ngwaga wa 2020."DA announces new Shadow Cabinet that will bring Real Hope and Real Change". Democratic Alliance. Retrieved 05 December 2025 Ka Morule a le malatsi a supa, o ne a nna leloko la komitiya ditirelo tsa setshaba le tsamaiso, go tlhodumela go ntsha maduo mo tirong.

Gondwe gape e ne e le leloko la komit e e tlhamilweng ka Moranang a le malatsi a supa ngwaga wa 2021, e e tlhodumelang kgaolo ya lekgolo, masome a robabongwe le bone ya molaomotheo, e ne e tlhametswe go netefatsa gore a go na le bosupi jo bo lekaneng go ntsha mmueledi Busisiwe Mkhwebane mo maemong a mosireletsi wa setshaba.

Ka Ngwanatsele a le malatsi a mabedi ngwaga wa 2023, Gondwe o ne a thapiwa e le tona wa dikgwebo tsa setshaba wa tshwantsho ke John Steenhuisen, a tlhatlhama Ghaleb Cachila, o a neng a ntshitswe mo khuduthamageng ya tshwantsho go bo a dirile tshwaelo mo ntweng ya kwa Gaza.Gerber, Jan. "Cachalia axed from DA's shadow cabinet for airing his views on Israel-Palestine conflict". News24. Retrieved 05 December 2025

Gondwe o ne a tlhophiwa gape mo palamenteng ka ditlhopho tsa lefatshe tsa 2024."The 400 MPs elected to the National Assembly - IEC - DOCUMENTS | Politicsweb". www.politicsweb.co.za. Retrieved 05 December 2025 DA e ne ya tsena mo tirsanongmmogo ya puso le African National Congress, se se ne sa baka gore Gondwe a thapiwe e le mothusa tona wa thuto e kgolwane.Felix, Jason. "Two ANC ministers demoted as DA secures six ministers, six deputy ministers in new-look Cabinet". News24. Retrieved 05 December 2025

 Botshelo jwa gagwe 
Gondwe o na le bana ba babedi. O  tlwaelesegile ka go ithaopa kwa kerekeng e a e tsenang.

 Metswedi